2. Մինչև 1997 թվականի օգոստոսի 1-ը Հայաստանի Հանրապետություն ներմուծված և այդ ապրանքների ներմուծող չհանդիսացող անձանց կողմից մինչև 1997 թվականի սեպտեմբերի 1-ը չիրացված ենթաակցիզային ապրանքների դրոշմավորումն իրականացնում է այդ ապրանքները իրացնողը` դրանց ձեռքբերումը հաստատող փաստաթղթերի պատճենների ներկայացմամբ Հայաստանի Հանրապետության հարկային տեսչության մարմնի տեղեկանքի հիման վրա դրոշմանիշերը ձեռք բերելով Հայաստանի Հանրապետության մաքսային վարչությունից` վճարելով դրոշմանիշերի արժեքը և այն ներառելով շրջանառության ծախքերի կազմում: Ապրանքների ձեռքբերումը հաստատող փաստաթուղթ է հանդիսանում հաշիվ-ապրանքագիրը (հարկային հաշիվը), որում նշված են հարկ վճարողների հերթական համարները (ՀՎՀՀ): Դրոշմանիշերի ձեռքբերման ժամանակ, որպես ապրանքների ձեռքբերումը հաստատող փաստաթուղթ կարող են հանդիսանալ նաև սահմանված կարգով ֆիզիկական անձանց հետ կապված գնման ակտերը: